28.04.2014.

Jautājumi un atbildes uz pretendentu jautājumiem iepirkumam „**Stāvlaukuma seguma atjaunošana pie Sporta kluba Ķekavā, Ķekavas novadā”,** identifikācijas Nr. ĶNSA/2014/1.

**Jautājums Nr.1**

Pēc objekta apskates un iepazīstoties ar darba uzdevumu, vai iespējams „betona apmaļu uzstādīšanu 100x30x15” vietā paredzēt izmantot 100x22x15 (pazeminātās apmales)?

**Atbilde.**

Piedāvājumā un būvdarbos jāparedz apmales ar izmēru 100x30x15, atbilstoši iepirkuma tehniskajai specifikācijai "Betona apmaļu uzstādīšana 100x30x15".

**Jautājums Nr.2**

Iepirkuma "Stāvlaukuma seguma atjaunošana pie Sporta kluba Ķekavā, Ķekavas novadā”, Iepirkuma identifikācijas Nr. ĶNSA/2014/1 nolikuma  17.1.13.punktā prasīts iesniegt materiālu piegādātāju apliecinājumus par gatavību piegādāt materiālus. Ņemot vērā, ka betona apmales 100\*30\*15 apjoms ir paredzēts tikai 140m, un uzņēmums jau ir iegādājies attiecīgo materiālu no ražotāja lielākā apjomā, vai par atbilstošu tiks atzīts uzņēmuma (pretendenta) sagatavots apliecinājums, ka attiecīgais materiāls ir uzņēmuma (pretendenta) noliktavā un rezervēts līguma izpildei, gadījumā, ja uzņēmumam (pretendentam) tiks piešķirtas līguma slēgšanas tiesības.

**Atbilde.**

Ievērojot nolikuma 17.1.13. punktu, pretendentam ir jāiesniedz materiālu piegādātāju apliecinājums par gatavību piegādāt materiālus, lai būtu iespējams pārliecināties par materiāla patieso izcelsmi un secīgi materiāla atbilstību (sertifikāta kopija, deklarācija).

**Jautājums Nr.3**

Iepirkuma nolikuma  17.1.14.punktā prasīts iesniegt materiālu atbilstības deklarācijas. Vēršam uzmanību, ka materiālu atbilstības deklarācijas ražotājs (piegādātājs) izsniedz konkrētai precei tās iegādes brīdī, līdz ar to Pretendentam nav iespējams iesniegt materiālu atbilstības deklarācijas materiāliem, kurus tas nav iegādājies. Ņemot vērā, ka deklarācijas tiek izsniegtas uz atbilstības sertifikāta pamata, vai par atbilstošu tiks atzīta iesniegta materiāla atbilstības sertifikāta kopija?

**Atbilde.**

Pretendentu iesniegtajos piedāvājumos par atbilstošu tiks atzīta arī ražotāja (piegādātāja) izsniegta materiāla atbilstības sertifikāta kopija, uz kuras pamata pretendentam, līguma slēgšanas gadījumā, būs jāiesniedz materiāla atbilstības deklarācija.